Γενετικός προσδιορισμός του μικροβιώματος του βλεννογόνου του στόματος σε ασθενείς με κοινή πέμφιγα
Creators: name: Ζορμπά, Ματίνα Θ.
Publisher: name: Aristotle University of Thessaloniki
Year: 2023
Subjects: Μικροβίωμα βλεννογόνου στόματος
Κοινή πέμφιγα
Αλληλούχιση επόμενης γενιάς
Πυροδότηση ακανθόλυσης
Oral microbiome
Pemphigus Vulgaris
Next generation sequence
Acantholysis triggering

description: O όρος ‘μικροβίωμα’ χρησιμοποιείται για να περιγράψει το σύνολο των μικροοργανισμών, των γονιδιωμάτων τους και των περιβαλλοντικών συνθηκών του εκάστοτε πολύπλοκου μικροβιακού οικοσυστήματος. Σε φυσιολογικές συνθήκες η αλληλεπίδραση μικροοργανισμών και οργανισμού είναι συνεχής και βρίσκεται κάτω από πλήρη ισορροπία. Ωστόσο, κατόπιν δράσης ποικίλων εξωτερικών παραγόντων η ισορροπία αυτή μπορεί να διαταραχθεί με αποτέλεσμα να προκληθεί η λεγόμενη δυσβίωση. Τα τελευταία χρόνια έχουν προκύψει πολλά δεδομένα που υποστηρίζουν την επίδραση της δυσβίωσης του στοματικού μικροβιώματος (ΣΜΒ) στην εμφάνιση διάφορων αυτοάνοσων νοσημάτων ενώ ο ρόλος της στην πρόκληση πομφολυγωδών αυτοάνοσων νόσων όπως είναι η κοινή πέμφιγα (ΚΠ) είναι ακόμη ένα ανεξερεύνητο πεδίο. Σκοπός της έρευνας μας ήταν η διερεύνηση της σύνθεσης και της σχετικής αφθονίας των μικροβιακών κοινοτήτων του βλεννογόνου του στόματος σε υγιή άτομα και σε ασθενείς με στοματικές βλάβες ΚΠ. Η πλατφόρμα Ion Torrent S5 PGM (Life Technologies Corporation, Grand Island, NY, USA) χρησιμοποιήθηκε για να επιτευχθεί σε βάθος η αλληλούχιση του βακτηριακού γονιδίου του υπεύθυνου για την κωδικοποίηση του 16S rRNA σε επιχρίσματα στοματικού βλεννογόνου 15 υγιών ατόμων και 15 ασθενών με ΚΠ. Τα αποτελέσματα έδειξαν ότι τα πιο κυρίαρχα βακτηριακά φύλα ήταν το Firmicutes (55,88% υγιείς-c έναντι 61,27% ασθενείς-p, τιμή p=0,002), το Proteobacteria (9,17% c έναντι 12,33% p, τιμή p=0,007) και το Fusobacteria (3,39% c έναντι 4,09% p, τιμή p=0,03). Η α-ποικιλομορφία έδειξε στατιστική διαφορά στον αριθμό των γενών μεταξύ ασθενών και μαρτύρων (p value=0,04). Η β-ποικιλομορφία έδειξε στατιστικές διαφορές στη σύνθεση των μικροβιακών πληθυσμών μεταξύ των δύο ομάδων. Τα βακτήρια Fusobacterium nucleatum, Gemella haemolysans και Parvimonas micra βρέθηκαν σε στατιστική αφθονία στους ασθενείς. Επίσης, εντοπίσαμε στους ασθενείς τη χαρακτηριστική δυσάρεστη οσμή που εκπέμπουν οι στοματικές βλάβες της ΚΠ. Τα περισσότερα αναερόβια βακτήρια που ευθύνονται για τη δυσοσμία του στόματος είναι περιοπαθογόνα. Ωστόσο, μόνο το F. nucleatum και το P. micra βρίσκονταν σε στατιστική αφθονία στους ασθενείς μας. Ειδικά το F. nucleatum έχει αναφερθεί πολλές φορές ως υπεύθυνο για την κακοσμία του στόματος. Επιπλέον, τα S. salivarius και R. mucilaginosa, είδη που σχετίζονται κυρίως με την καθαρή αναπνοή, βρέθηκαν σε σχετική αφθονία στην ομάδα των υγιών. Κατά συνέπεια, η ιδιαίτερη κακοσμία που παρατηρείται σε ασθενείς με ΚΠ μπορεί να αποδοθεί είτε στην αφθονία του F. nucleatum και του P. micra ή/και στα χαμηλότερα επίπεδα του S. salivarius και του R. mucilanginosa σε στοματικές βλάβες.
description: The term ‘microbiome’ is used to describe the totality of microorganisms, their genomes and the environmental conditions of each complex microbial ecosystem. In normal conditions the interaction between microorganisms and the organism is continuous and is under complete equilibrium. However, following the action of various external factors, this balance can be disturbed, resulting in the so-called dysbiosis. In recent years, many data have emerged supporting the effect of dysbiosis of oral microbiome (OMB) on the occurrence of various autoimmune diseases, while its role in causing bullous autoimmune diseases such as pemphigus vulgaris (PV) is still an unexplored field. This study aims to present the composition and relative abundance of microbial communities in both healthy individuals and patients with oral PV lesions. Ion Torrent was used to apply deep sequencing of the bacterial 16S rRNA gene to oral smear samples of 15 healthy subjects and 15 patients. The results showed that the most dominant phyla were Firmicutes (55.88% controls-c vs 61.27% patients-p, p value=0.002), Proteobacteria (9.17% c vs 12.33% p, p value=0.007) and Fusobacteria (3.39% c vs 4.09% p, p value=0.03). Alpha diversity showed a significant difference in the number of genera between patients and controls (p value=0.04). Beta diversity showed statistical differences in the microbial community composition between two groups. Fusobacterium nucleatum, Gemella haemolysans and Parvimonas micra were statistically abundant in patients. We noticed the characteristic fetor coming out of oral PV lesions. Most of anaerobic bacteria responsible for oral halitosis are periopathogenic. Though, only F. nucleatum and P. micra were differentially abundant in our patients. Especially, F. nucleatum has been reported many times as responsible for bad breath. Furthermore, Streptococcus salivarius and Rothia mucilaginosa are associated with clean breath and were found in relative abundance in the healthy group. Consequently, the distinct malodor observed in PV patients might be attributed either to the abundance of F. nucleatum and P. micra and/or to the lower levels of S. salivarius and R. mucilanginosa in oral lesions.